Държавен вестник, бр. 81, 2020 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  81
5. дата на сделката;
6. дата и час на сетълмента;
7. брой финансови инструменти; 
8. стойност на сделката;
9. наименование на емисията;
10. идентификационен код на емисията 
ценни книжа;
11. идентификационен код на емитента;
12. идентификационен код на сметките за 
ценни книжа на емитентите;
13. идентификационни кодове на сметките 
за ценни книжа на участниците;
14. посредници по сделката;
15. данни за централния депозитар на ценни 
книжа, при който е регистрирана емисията;
16. особени залози и финансови обезпечения 
върху финансови инструменти;
17. запазване, съответно прехвърляне право­
то на глас и правото на дивидент при сделки с 
прехвърляне, съответно запазване правото на 
собственост върху финансовите инструменти.
Чл. 81. (1) Централен депозитар на цен­
ни книжа, различен от „Централен депо­
зитар“ – АД, предоставя информацията по 
чл. 80, т. 1 – 7, 9, 10, 15 – 17 на „Централен 
депозитар“ – АД, в срока по чл. 127, ал. 2 от 
ЗППЦК. 
(2) Комуникацията между „Централен де­
позитар“ – АД, и другите централни депози­
тари на ценни книжа относно предоставянето 
на информацията по ал. 1 се осъществява 
по електронен път и по ред, определен в 
правилата на централния регистър на ценни 
книжа.
Чл. 82. (1) За регистрация и дерегистра­
ция на финансови инструменти в централния 
регистър на ценни книжа лицата по чл. 127, 
ал. 1 от ЗППЦК с емисия от безналични 
финансови инструменти подават заявления 
до „Централен депозитар“ – АД.
(2) Редът за подаване на заявленията по 
ал. 1 и изискванията, на които те трябва да 
отговарят, включително изискуемите данни 
и документи, се уреждат в правилата на цен­
тралния регистър на ценни книжа.
(3) Регистрацията и дерегистрацията на 
емисия безналични финансови инструменти в 
централния регистър на ценни книжа се удос­
товерява с акт за регистрация на финансови 
инструменти, съответно акт за дерегистрация 
на финансови инструменти.
Чл. 83. „Централен депозитар“ – АД, във 
връзка с водения от него централен регистър 
на ценни книжа проверява и потвърждава за­
писите за ценните книжа по чл. 127, ал. 1 от 
ЗППЦК при направено искане от централен 
депозитар на ценни книжа по чл. 10, ал. 6, т. 1.
Чл. 84. В случай на несъответствие на 
информацията за ценните книжа по чл. 127, 
ал. 1 от ЗППЦК между записите в централ­
ния регистър на ценни книжа и записите в 
централния депозитар на ценни книжа „Цен­
трален депозитар“ – АД, извършва проверка, 
като чл. 9 се прилага съответно. 
Чл. 85. (1) Системата за регистрация на 
финансови инструменти в централния регис­
тър на ценни книжа трябва да отговаря на 
следните изисквания:
1. всички регистрационни вписвания се 
водят в ред, хронологичен спрямо момента 
на вписване в централния регистър на ценни 
книжа;
2. присвояване на последователен регис­
трационен номер на вписванията;
3. съхраняване на данни за сметките на 
емитентите и за сметките на участниците в 
системата за сетълмент на ценни книжа и 
лицата по чл. 133 от ЗПФИ и подсметките 
на техните клиенти;
4. възможност за своевременно възстано­
вяване на системата в случаи на повреда на 
базата данни или оборудването;
5. навременно и точно обработване на на­
режданията за превод на лицата по чл. 131, 
ал. 2 от ЗППЦК и на участниците в системата 
за сетълмент във връзка с извършването на 
услугите съгласно приложението към Регла­
мент (ЕС) № 909/2014;
6. поддържане на база данни за цялата 
кореспонденция и съхранение на всички на­
реждания, запитвания и отговори във връзка 
с дейността на централния регистър на ценни 
книжа.
(2) „Централен депозитар“ – АД, във връз­
ка с водения от него централен регистър на 
ценни книжа приема оперативни инструкции 
и процедури и поддържа система за класиране 
на документите, които осигуряват спазване 
на изискванията по ал. 1.
(3) Изключения от правилото по чл. 138, 
ал. 2, изречение първо от ЗППЦК се допускат 
в случаите по чл. 25, ал. 2.
Чл. 86. Освен изискванията по чл. 134, 
ал. 1 и 2 от ЗППЦК „Централен депози­
тар“ – АД, във връзка с водения от него 
централен регистър на ценни книжа спазва и 
следните мерки за предотвратяване изгубва­
нето на информация от централния регистър 
на ценни книжа и спиране на неговата дей­
ност в случай на авария, природно бедствие 
и други подобни:
1. приема процедура за предотвратяване 
изгубването на информация от централния 
регистър на ценни книжа и спиране на него­
вата дейност в случай на авария, природно 
бедствие и други подобни;
2. периодично извършва преглед на процеду­
рата по т. 1 и проверки на нейното изпълнение, 
като резултатите се одобряват от съвета на 
директорите на „Централен депозитар“ – АД, 
и се представят в комисията в 10-дневен срок 
от одобрението им.